jkorsvik/nowiki_second_scrape_merged huggingface dataset:
John Mellencamp

John Mellencamp (født 7. oktober 1951), også kjent som John Cougar Mellencamp, er en amerikansk rockesanger og låtskriver, musiker, maler og tidvis også som skuespiller, kjent for sin fengende utgave av «heartland rock» som framhever tradisjonell instrumentering. Han har solgt over 40 millioner album verden over og har hatt 22 sanger på de amerikanske hit-listene. I tillegg innehar han rekorden for flest sanger av en soloartist som har havnet på førsteplassen på listene for Hot Mainstream Rock Tracks med syv, og han har blitt nominert for 13 Grammy Award, en utmerkelse fra musikkindustrien generelt, og har vunnet en av dem. Hans siste album, No Better Than This, ble utgitt den 17. august 2010 til gode anmeldelser.
Mellencamp er også en av grunnleggerne av Farm Aid, en veldedighetsorganisasjon med det formål å hjelpe amerikanske bondefamilier, som begynte i 1985 med en konsert i Champaign for å vekke oppmerksomheten for tapet av gårdsbruk og for samle inn midler for å forhindre at småbønder ble tvunget til å selge gårdene sine. Konsertene fra Farm Aid har forblitt en årlig hendelse som i løpet av de siste 26 årene, og per 2012, har samlet inn over 39 millioner dollar for å støtte opprettholdelsen av et landbrukssystem av familiegårder og småbønder.
Mellencamp ble innsatt i Rock and Roll Hall of Fame den 10. mars 2008 av Billy Joel. Hans fremste musikalske påvirkning er Bob Dylan, Woody Guthrie, Buddy Holly og The Rolling Stones. Anthony DeCurtis, en langvarig skribent i magasinet Rolling Stone, her sagt at «Mellencamp har skapt en betydelig mengde med viktige sanger som har gitt ham aktelse både hos kritikere og et stort publikum. Hans sanger har dokumentert vanlige folks strider og gleder, og han har hele tiden benyttet seg av en felles erfaring for å gi en dose frisk luft til populærmusikkens typiske glamourbefengte verden.» 


== Referanser ==


== Eksterne lenker ==
Offisielt nettsted 
Offisielt nettsted 
(en) John Mellencamp – kategori av bilder, video eller lyd på Commons 
(en) John Mellencamp på Internet Movie Database 
(en) John Mellencamp hos The Movie Database 
(en) John Mellencamp på Apple Music 
(en) John Mellencamp på Apple Music 
(en) John Mellencamp på Discogs 
(en) John Mellencamp på MusicBrainz 
(en) John Mellencamp på Spotify 
(en) John Mellencamp på Songkick 
(en) John Mellencamp på Last.fm 
(en) John Mellencamp på Genius — sangtekster 
(en) John Mellencamp på AllMusic 
2007 Vanity Fair Feature
Al-ʾAhrām

Al-ʾAhrām (arabisk: الأهرام, «Pyramidene»), grunnlagt i 1875, er en av de største dagsavisene i Egypt med et opplag på rundt 900 000, og den nest eldste etter Al-Waqāʾiʿa al-Maṣrīyah («Egyptiske hendelser«), som ble grunnlagt i 1828. Avisens hovedkontor ligger i Boulaq i Kairo. Hovedutgaven utgis på arabisk, og det utgis i tillegg en ukentlig utgave på engelsk (Al-Ahram Weekly) og fransk (Al-Ahram Hebdo).
Al-ʾAhrām ble grunnlagt som ukeavis i Alexandria i 1875 av de to libanesiske brødrene Salīm og Bishārah Taqlā, og den første utgaven kom 5. august 1876. I 1881 ble den dagsavis og etter Salīms død flyttet Bishārah avisens kontor til Kairo i 1898. I mange år var avisen kjent for sin uavhengighe journalistikk til tross for tilfeller av britisk sensur. I årene frem mot Egypts uavhengighet i 1953 ble imidlertid den britiske kontrollen over avisen sterkere og avisen tapte seg.I 1960 ble avisen utsatt for president Gamal Abdel Nassers nasjonalisering av pressen, og Nasser fikk innsatt sin venn Mohamed Hassanein Heikal som avisens redaktør. Selv om avisens uavhengighet ble begrenset av Heikals tette bånd til Nasser, gjorde Heikal en god jobb med å bygge opp igjen avisens omdømme i Egypt og den arabiske verden gjennom å fremme journalistikk av høy kvalitet. I 1974 ble Heikal avsatt da han havnet i mistillit hos president Anwar Sadat.Avisen er statseid og har blitt regnet for i stor grad å tale myndighetes sak, spesielt i innenrikssaker. Tradisjonen med at presidenten utnevner avisens redaktør har fortsatt, noe som har vært regnet som et større problem for avisens uavhengige rolle enn direkte sensur. Samtidig har avisen også tiltrukket seg uavhengige stemmer som Reda Hilal, avisens assisterende redaktør som forsvant under mystiske omstendigheter i august 2003.Al-ʾAhrām og andre statseide avisers rolle etter revolusjonen i 2011 er uavklart. I mars 2011 ble Abd al-ʿAẓīm Ḥamād utnevnt som ny redaktør av statsminister Essam Sharaf.


== Referanser ==


== Eksterne lenker ==
(ar)  Offisielt nettsted
(en) Al-Ahram Newspaper – kategori av bilder, video eller lyd på Commons 
(en) Ahram Online – engelskspråklig nettavis
Safe House

Safe House er en amerikansk actionthriller fra 2012. Filmen er regissert av Daniel Espinosa, skrevet av David Guggenheim, og har Denzel Washington og Ryan Reynolds i hovedrollene.


== Handling ==
Matt Weston (Ryan Reynolds) er en fersk CIA-agent som jobber i et "safe house" i Cape Town, men som føler seg klar for større oppgaver. En dag blir landsforræderen Tobin Frost (Denzel Washington) arrestert etter å ha vært borte i nesten et tiår, og han kommer inn i Westons safe house. Imidlertid blir huset infiltrert, og alle utenom Weston og Frost blir drept. Frost klarer å riste av seg Weston mens han prøver å bringe dem til et nytt sted, og nå tror CIA at han har hjulpet Frost i å flykte. Den nyrekrutterte agenten vet at han må fange den langt mer erfarne eks-agenten for å renvaske navnet sitt.


== Rolleliste ==
Denzel Washington i rollen som Tobin Frost
Ryan Reynolds i rollen som Matt Weston
Vera Farmiga i rollen som Catherine Linklater
Brendan Gleeson i rollen som David Barlow
Sam Shepard i rollen som Harlan Whitford
Rubén Blades i rollen som Carlos Vilar
Nora Arnezeder i rollen som Ana Moreau
Robert Patrick i rollen som Daniel Kiefer
Liam Cunningham i rollen som Alec Wade
Joel Kinnaman i rollen som Keller
Fares Fares i rollen som Vargas
Sebastian Roché i rollen som Robert Heissler
Jenna Dover i rollen som CIA Analyst
Stephen Rider i rollen som Richards
Pope Jerrod i rollen som Beck
Allen Irwin i rollen som Greer
Jake McLaughlin i rollen som Miller
Aidan Bennetts i rollen som Ericksson
Vernon Willemse i rollen som Velez
Nambitha Mpumlwana i rollen som Illana
Lelethu Nongalaza i rollen som Ernestine
Robert Hobbs i rollen som Morgan


== Trivia ==
Det var stor interesse blant unge, berømte skuespillere for rollen som Matt Weston: Sam Worthington, Shia LaBeouf, Andrew Garfield, James McAvoy, Taylor Kitsch, Garrett Hedlund, Zac Efron, Channing Tatum, Jake Gyllenhaal, Tom Hardy, Chris Hemsworth og Chris Pine ble alle vurdert for rollen.


== Eksterne lenker ==
(en) Safe House på Internet Movie Database 
(no) Safe House hos Filmfront 
(sv) Safe House i Svensk Filmdatabas 
(da) Safe House i Danmark Nationale Filminstitut 
(fr) Safe House på Allociné 
(nl) Safe House på MovieMeter 
(en) Safe House på AllMovie 
(en) Safe House på Turner Classic Movies 
(en) Safe House på Rotten Tomatoes 
(en) Safe House på Metacritic
Arvid Berghman

Arvid Berghman (født 1897, død 1961) var en svensk heraldiker og forsikringsmann.Han var utdannet som fil. kand. i Lund i 1923. Han arbeidet deretter i svenske forsikringsselskaper. Han arbeidet også en kortere periode som amanuensis hos Riksheraldikerembetet i Stockholm.
Berghman er særlig kjent for sin store interesse for heraldikk, og som forfatter av heraldiske bøker og skrifter, spesielt de følgende:

Heraldiskt vademecum (1938, nytt opplag 1987)
Svenska borgerliga släktvapen (1939
Dynastien Bernadottes vapen och det svenska riksvapnet (1944)
Nordiska riddareordnar och dekorationer
Borgerlig vapenrulla (1950)
Heraldisk bilderbok tillägnad H.K.H. Kronprins Carl Gustaf (1951)
Exlibris. En bok om bokägarmärken (1957)
Bibligraphie héraldique suédoise (1958) i det spanske tidsskriftet HildalguiaBerghman ble medlem i 1949 av L'Académie Internationale d'Héraldique. Han testamenterte sin boksamling og et beløp til Arvid Berghmans heraldiska stiftelse som forvaltes av Kungliga biblioteket i Stockholm. Stiftelsen utdeler en egen hederspris som er tildelt bl.a. boken Norske kommunevåpen (utgitt 1987).


== Referanser ==


== Litteratur ==
Bengt Rur: «Arvid Berghman, heraldikern», trykt i Personhistorisk tidskrift 1999, s. 42–50
Dag Hermfelt skrev om Arvid Berghmans heraldiska samling i Kungliga biblioteket i Släktforskarnas årsbok 2001


== Eksterne lenker ==
Arvid Berghman, "Vad menas med ett vapen?" 1960.
Acraea chilo

Acraea chilo er en sommerfugl i familien Nymphalidae. Den lever i Sudan, Etiopia, Kenya, Tanzania, Somalia, Saudi-Arabia og Jemen.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien Heliconiinae
Gruppen Acraeini Boisduval, 1833 – før ofte regnet som en egen familie, Acraeidae.
Slekten Acraea Fabricius, 1807
zetes-artsgruppen
Acraea chilo


== Underarter ==
Acraea chilo chilo (Sudan, Sør-Etiopia, Øst og Sentral-Kenya, Nordøst-Tanzania, Somalia)
Acraea chilo yemensis Le Doux, 1931 (Sørvest-Saudi-Arabia, Jemen)


== Referanser ==


== Eksterne lenker ==
(en) Acraea chilo i Encyclopedia of Life 
(en) Acraea chilo i Global Biodiversity Information Facility 
(en) Acraea chilo hos NCBI 
(en) Kategori:Acraea chilo – bilder, video eller lyd på Wikimedia Commons
Todd La Torre

Todd La Torre er en amerikansk heavy metal-trommeslager og vokalist.
Han har spilt trommer siden syvårsalderen, og spilte både trommer og gitar på high school. Tekster har han skrevet siden fjortenårsalderen. Etter å ha spilt trommer i flere band i Tampa Bay området i Florida ble han oppdaget som vokalist og fikk tilbud å være gjestevokalist med Crimson Glory. Har erstattet Midnight som vokalist i 2010. Han turnerte med bandet, blant annet i Europa. I juni 2012 ble det kjent at han var den nye vokalisten i Queensrÿche, etter at bandet skilte lag med Geoff Tate. I en kort periode før dette opptrådte han med Queensrÿche minus Tate i en lineup med navn «Rising West», hvor de kun spilte Queensrÿche-sanger fra de første fem musikkalbumene.


== Referanser ==


== Eksterne lenker ==
(en) Todd La Torre på Apple Music 
(en) Todd La Torre på Discogs 
(en) Todd La Torre på Discogs 
(en) Todd La Torre på MusicBrainz 
(en) Todd La Torre på Encyclopaedia Metallum 
(en) Todd La Torre på Encyclopaedia Metallum 
(en) Todd La Torre på Spotify 
(en) Todd La Torre på Songkick 
(en) Todd La Torre på AllMusic 
(en) Todd La Torre på AllMusic 
Todd La Torre på Twitter 
Todd La Torre på Facebook
Vietnambulletinen

Vietnambulletinen var det eksterne tidsskriftet til De förenade FNL-grupperna (DFFG) i Sverige. Bladet kom ut fra 1965 til 1979. Det ble solgt av aktivister på gater og torg, og ble et fast innslag i det svenske bybildet da motstanden mot USAs krigføring i Vietnam vokste på slutten av 1960-tallet og første del av 1970-tallet.
Bladet ble startet av unge, svenske Vietnam-aktivister i mai 1965. Måneden før hadde de truffet representanter for FNL som var på besøk i Sverige. De hadde fått en hel del materiale om FNL og situasjonen i landet, og dette materialet ble utgangspunktet for første nummer av bladet. Det ble laget i stensilert utgave i Clartes lokaler i Stockholm. Opplaget var 500 eksemplarer.Året etter ble Vietnambulletinen utgitt i offsettrykk, men ble fortsatt laget med skrivemaskin og enkle hjelpemidler. Bladet ble laget av frivillige. Først i 1972 fikk man en deltidsansatt redaksjonssekretær.
I bladets levetid kom det med 72 utgaver. Seks var dobbeltnummer, og to var spesialutgaver. Opplaget steg raskt de første årene, og nådde toppen i 1971 - 1972. Da lå trykt opplag på vel 60 000 eksemplarer. 65 000 var høyeste opplaget på et vanlig nummer. En spesialutgave fra 1970 om Vietnams historie ble imidlertid nyttet i flere år som studiemateriale, og nådde et samlet opplag på 91 000. Fra 1972 sank opplaget, og lå i årene 1973 - 1974 på 20 - 30 000 eksemplarer.
Siden det kunne gå et par måneder mellom hver utgave kunne man vanskelig dekke nyheten fra Vietnamkrigen. Isteden satset man på kommentarer og bakgrunnsametriale. Ved viktige begivenheter ble det imidlertid laget ekstrautgaver, spredt separat eller distribuert som innstikk i de vanlige bladene.
Om lag 90 prosent av opplaget ble spredt ved løssalg, av Vietnam-aktivister på gater og torg. Det skjedde ofte i samband med de såkalte «Vietnamukene», kampanjer som DFFG arrangerte hver vår og høst. Antallet abonnenter var på det høyeste oppe i 8 600 eksemplarer (nummer 3/73).Vietnambulletinen - eller «bullan» som den ofte ble kalt blant aktivistene - var en sentral del av DFFGs virksomhet. I Norge drev Vietnam-aktivister tilsvarende aktivitet, med FNL-grupper og bladet For Vietnam.


== Redaktører ==
Sköld Peter Matthis  (1/65 - 3/67)
Jan-Erik Olson (4/67 - 1/68)
Lennart Lundberg (2/68)
Lasse Lindström (3/68 - 2/70)
Tommy Hammarström (3/70 - 8/73)
Margareta Cederholm (1/74 - 5/75)
Ingmarie Froman (6/75)
Ulla Hagman (7/75 - 6/76)
Redigert kollektivt (1/77 - 4/78)
Sköld Peter Matthis, Per Lindberg og Marie Bökman (1/79)


== Ansvarlige utgivere ==
Sköld Peter Matthis (1/66 - 2/70)
Lasse Lindström (3/70 - 3/71)
Ulf Mårtensson (4/71 - 6/75)
Margareta Sörenson (7/75 - 2/78)
Marie Bökman (3/78 - 1/79)


== Referanser ==
Jireček-linjen

Jireček-linjen er en imaginær delelinje på Balkan. Linjen skal markere et skille mellom gresk og latinsk påvirkning i området under Romerriket. 
Ideen ble lansert av historikeren Konstantin Jireček i 1911.


== Litteratur ==
Jireček, Konstantin: Geschichte der Serben.  Gotha : F.A. Perthes (1911).
Zhaliang

Zhaliang (tradisjonell kinesisk: 炸兩, forenklet kinesisk: 炸两) er en matrett i det kantonesiske kjøkken i Kina. Den er laget av en risnudelruller med fyll rundt youtiao. Den er særlig populær i provinsen Guangdong og i Hongkong.
Til frokost spises den særlig med soyamelk eller congee. 
Som dim sum har den ofte sesamstrø og soyasaus.  Andre ingredienser kan være hoisinsaus eller sesammasse.
Liste over ordførere i Skånland

Dette er en liste over ordførere i Skånland kommune i Troms.
Kommunene Skånland og Sandtorg ble utskilt fra Trondenes kommune 1. juli 1926. Skånland hadde ved opprettelsen 2443 innbyggere. 1. januar 1964 ble det meste av Skånland, med 2246 innbyggere, slått sammen med Astafjord kommune til nye Skånland kommune. Samtidig ble området på øya Rolla som hadde tilhørt Skånland, Sørrollnes, med 143 innbyggere, slått sammen med Ibestad og Andørja kommuner til nye Ibestad kommune.
Den 1. januar 2020 ble Skånland slått sammen med Tjeldsund til den nye Tjeldsund kommune.


== Se også ==
Liste over ordførere i Astafjord


== Referanser ==


== Kilder ==
Evenskjer.net: Ordførere (besøkt 21. juni 2012)
Dag Juvkam: Historisk oversikt over endringer i kommune- og fylkesinndelingen. Statistisk sentralbyrå 1999. ISBN 82-537-4684-9
Sprint-NM på skøyter 1995

Sprint-NM på skøyter 1995 ble avholdt 4. og 5. februar 1995 på Kanebogen stadion på Kanebogen i Harstad.Teknisk arrangør var Harstad Skøyteklubb.
Norgesmestere ble Linda Olsen, Spk Ceres for damene og Roger Strøm, Sandefjord SK for herrene.


== Aktuelle rekorder ==


=== Mesterskapsrekorder ===


=== Banerekorder ===


== Sammenlagt damer senior ==


== Sammenlagt herrer senior ==


== Referanser ==


== Kilder ==
Eng, Trond og Teigen, Magne, red. (2005). «Kvinner, Senior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 90. Arkivert fra originalen 26. juli 2017. Besøkt 23. mai 2014. CS1-vedlikehold: Flere navn: redaktørliste (link)
Eng, Trond og Teigen, Magne, red. (2005). «Menn, Senior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 50–51. Arkivert fra originalen 26. juli 2017. Besøkt 23. mai 2014. CS1-vedlikehold: Flere navn: redaktørliste (link)


== Eksterne lenker ==
(en) Sprint-NM på skøyter 1995, Senior damer – Resultatoversikt på SpeedSkatingNews.info.
(en) Sprint-NM på skøyter 1995, Senior herrer – Resultatoversikt på SpeedSkatingNews.info.
Christian Brochmann

Christian Brochmann (født 16. mars 1953) er en norsk biolog. Siden 1996 har han vært professor ved Naturhistorisk museum i Oslo der han tilhører forskergruppen Nasjonalt senter for biosystematikk.
Han tok dr.philos-graden ved Universitetet i Oslo i 1992 med en avhandling om polyploid evolusjon innenfor slekten rublom (Draba). Brochmanns forskning omfatter biogeografi og evolusjonære prosesser på lavt taksonomisk nivå, spesielt i arktiske og alpine områder.
Brochmann fikk Forskningsprisen ved Universitetet i Oslo i 2009.


== Eksterne lenker ==
(no) Publikasjoner av Christian Brochmann i forskningsdokumentasjonssystemet CRIStin
(no) Publikasjoner av Christian Brochmann i BIBSYS
Brochmanns nettside ved Naturhistorisk museum
Christian Brochmann får UiOs forskingspris — Uniforum
– Jeg liker å ha oversikt — Uniforum
Mammuten gresset i ballblomeng — Apollon
Nina Ananiashvili

Nina (Nino) Ananiashvili (født 28. mars 1963 i Tbilisi) er en georgisk ballerina og leder av Georgias nasjonalballett ved Tbilisi opera- og balletteater.


== Eksterne lenker ==
Offisielt nettsted 
(en) Nina Ananiashvili – kategori av bilder, video eller lyd på Commons 
(en) Nina Ananiasjvili på Internet Movie Database
Charidia

Charidia er en slekt av sommerfugler som tilhører familien smygere (Hesperiidae).


== Utseende ==
Ganske små (vingespenn ca. 25-30 millimeter), spinkle, mørke smygere. Vingene har en oljeaktig glans, et oppbrutt, lyst tverrbånd i forvingen og et lyst tverrbånd langs bakvingens ytterkant som noen ganger er bredere og dekker det meste av vingen.


== Utbredelse ==
Artene lever i Sør-Amerika.


== Systematisk inndeling ==
Inndelingen følger Brower & Warren (2007). 

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
slekten Charidia Mabille, 1903
Charidia empolaeus (Westwood, 1852)
Charidia lucaria (Hewitson, 1868)


== Kilder ==
Brower, A.V.Z. og Warren, A. (2007) Charidia på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Charidia spp. [2]


== Eksterne lenker ==
(en) Charidia i Encyclopedia of Life 
(en) Charidia i Global Biodiversity Information Facility 
(en) Charidia hos NCBI 
(en) Kategori:Charidia – bilder, video eller lyd på Wikimedia Commons 
Charidia – detaljert informasjon på Wikispecies 
Bilder av Charidia lucaria
Altglienicke

Altglienicke er en ortsteil i Berlins bydel Treptow-Köpenick. 


== Historie ==
Arkeologiske funn har vist spor av bosettinger i området helt fra bronsealderen til 2000 f.Kr. Slaviske vendere ble fra ca år 500 etterfulgt i området av germanske semnoner. På 1100-tallet oppsto ved siden av den vendiske landsbyen også en askansk landsby som antakelig besto av innflyttere fra Altmark. 
Landsbyen Glinik nevnes første gang i 1375 i Karl IV's landbok. Glien er gammeltysk ord for leire. I 1523 ble Glienicke innlemmet i Amt Cöpenick. Glienicke gikk på tvangsauksjon i 1628 og skiftet også senere eiere en rekke ganger. I 1740 oppsto under generalløytnant von Schlabrendorf Gutshof Falkenberg. Falkenberg gjenfinnes i området Gartenstadt Falkenberg i den tilgrensende orsteil Bohnsdorf.
Innflyttere fra Pfalz etablerte seg i området i 1764 og etablerte kommunen Neu-Glienicke. Kommunene Neu-Glienicke og Alt-Glienicke ble 17. april 1893 slått sammen til Altglienicke. Den evangeliske kirken var ferdig oppført i 1895, på tomten til den tidligere barokkirken. Vanntårnet var ferdig i 1906 og det samme var vannverket. På samme tid var også Teltowkanalen ferdig. Gagfah-Siedlung (GAGFAH, en forkortelse for Gemeinnützige Aktien-Gesellschaft für Angestellten-Heimstätten) ble oppført i 1920-årene og er i fremdeles i behold. 
Altglienicke ble innlemmet i Stor-Berlin i 1920 og tilhørte fra 1945 til 1990 Øst-Berlin. 
En spionhistorie fra den kalde krigen som vakte stor oppmerksomhet i samtiden, var Operasjon Gull. Den ble drevet i et samarbeid mellom CIA og Secret Service og innebar bl.a. en underjordisk tunnel fra Rudow i amerikansk sektor til Altglienicke i sovjetisk sektor. Som følge av spionens Georg Blakes avsløringer kjente russerne til tunnelen helt fra begynnelsen, men den ble først «avslørt» i 1956 og presentert bl.a. for vestlig presse.

		


== Referanser ==
Doberes

Doberes er en slekt av sommerfugler som tilhører familien smygere (Hesperiidae).


== Utseende ==
Forholdsvis store, slanke, brune smygere med spisse forvinger. Oversiden er brun med uregelmessige, mørkere brune flekker eller tverrbånd, undersiden temmelig ensfarget lysbrun. Larvene er nakne, korte og trinne, grønne med en rad gule flekker langs ryggen og mørk hodekapsel. Puppene er kledt med et lysblått vokslag.


== Levevis ==
Larvene lever på trær i rutefamilien, særlig slektene Zanthoxylon og Citrus.


== Utbredelse ==
Artene lever i Mellom-Amerika.


== Systematisk inndeling ==
Inndelingen følger Brower & Warren (2007). 

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
slekten Doberes Godman & Salvin, 1895
Doberes anticus (Plötz, 1884)
Doberes hewitsonius (Reakirt, 1867)


== Kilder ==
Brower, A.V.Z. og Warren, A. (2007) Doberes på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Doberes spp. [2]


== Eksterne lenker ==
(en) Doberes i Encyclopedia of Life 
(en) Doberes i Global Biodiversity Information Facility 
(en) Doberes hos NCBI 
Doberes – detaljert informasjon på Wikispecies
Paramimus

Paramimus er en slekt av sommerfugler som tilhører familien smygere (Hesperiidae).


== Utseende ==
Små (vingespenn ca. 25 millimeter), spinkle, kontrastrikt tegnede smygere. Vingene er svarte med et bredt, hvitt tverrbånd på bakvingen, noen hvite flekker på forvingen og en skarpt rød flekk ved forvingens bakkant.


== Utbredelse ==
Artene lever i Sør- og Mellom-Amerika, fra Panama i nord til Brasil i sør.


== Systematisk inndeling ==
Inndelingen følger Brower & Warren (2007). 

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Pyrginae Burmeister, 1878
Achlyodidini Burmeister, 1878 – 87 arter fordelt på 14 slekter, Neotropiske region, mange fargerike arter
slekten Paramimus Hübner, 1819
Paramimus scurra (Hübner, 1809)
Paramimus stigma (C. & R. Felder, 1867)


== Kilder ==
Brower, A.V.Z. og Warren, A. (2007) Paramimus på Tree of life [1]
Markku Savela's Lepidoptera and some other life forms: Sjekkliste over artene. Hentet 18.6. 2012.
Butterflies of America - Paramimus spp. [2]


== Eksterne lenker ==
(en) Paramimus i Encyclopedia of Life 
(en) Paramimus i Global Biodiversity Information Facility 
(en) Paramimus hos NCBI 
Paramimus – detaljert informasjon på Wikispecies